Catalunya: L’economia creix un 0,9% durant el tercer trimestre a Catalunya | Economia | EL PAÍS Catalunya\nL’economia creix un 0,9% durant el tercer trimestre a Catalunya\nLa construcció i la indústria van impulsar l'expansió fins al setembre\nBarcelona 6 NOV 2017 - 21:59\tCET\nContenidors al port de Barcelona. Massimiliano Minocri\nL'economia catalana ha crescut un 0,9% durant el tercer trimestre de l'any, gràcies sobretot a l'impuls de la indústria i de la construcció, segons el Departament d'Economia i Hisenda. L'informe no inclou els efectes econòmics que pot haver tingut la inestabilitat política posterior al referèndum il·legal de l'1 d'octubre, però recull les estimacions que han formulat sobre aquest tema el Govern espanyol, l'Autoritat Independent de Responsabilitat Fiscal i l'FMI.\nTot i que el ritme de creixement ha baixat de l'1% en el qual s'havia instal·lat l'activitat econòmica des de principis d'any, el producte interior brut (PIB) català ha mantingut un “fort creixement” durant el tercer trimestre de l'any, segons la nota de conjuntura econòmica del Departament d'Economia i Hisenda. En concret, el PIB ha avançat un 0,9% d'un trimestre a l'altre i un 3,5% de forma interanual. Excepte l'agricultura, han crescut tots els sectors, especialment la construcció, que respecte a l'any anterior ha duplicat el seu ritme d'expansió fins al 6,8%. De la recuperació del sector, almenys durant els nou primers mesos de l'any, en dona bona mostra el notable augment dels visats dels arquitectes, que fins al juliol han crescut un 49,1%.\nL'informe recull, no obstant això, el panorama fins abans de l'1 d'octubre. A partir de llavors, el context polític ha donat lloc a la fugida de seus socials i fiscals d'empreses, la congelació d'inversions i la caiguda de l'activitat turística i comercial. Però fins llavors, l'economia catalana creixia. A banda de la construcció, l'altre motor ha estat la indústria, que des del 2014 ha estat creixent gràcies a les exportacions i a l'increment de la demanda interna.\nEl sector ha avançat un 3,7%, per sobre dels dos trimestres anteriors. Fins a l'agost, segons l'informe, la producció industrial a Catalunya s'ha incrementat un 2,5%, per sobre de la mitjana de la zona euro. Per la seva banda, entre el gener i l'agost el creixement interanual de les exportacions va ser d'un 8,8%, mentre que les importacions van augmentar un 9,2%. Els productes energètics i les matèries primeres han estat els sectors més dinàmics.\nTambé el sector serveis ha seguit la mateixa tònica. El valor afegit brut d'aquestes activitats ha estat un 3,3% més alt que ara fa un any. D'acord amb l'informe d'Economia i Hisenda, “la recuperació del volum de negoci de les activitats de mercat del sector il·lustra el dinamisme de les activitats terciàries impulsades pel consum privat, el turisme i els bons resultats de la resta de l'economia en general”.\nL'informe sí que recull, tot i això, les rebaixes en les previsions de creixement de l'economia espanyola que s'han formulat aquestes darreres setmanes pel context polític a Catalunya. Primer, l'informe d'Economia recull el canvi en la previsió de creixement per al 2018 que ha fet el Govern espanyol —en tres dècimes— per “les incerteses polítiques” i “el retard en la tramitació dels Pressupostos de l'Estat”.\nEconomia recorda que l'Autoritat Independent de Responsabilitat Fiscal (Airef) coincideix amb el Govern espanyol a l'hora d'avaluar que “la incertesa política entre Espanya i Catalunya” repercutirà en “tres o quatre dècimes” sobre l'expansió econòmica. Finalment, fa referència al Fons Monetari Internacional (FMI), tot i que assenyala que aquest organisme “no atorga tanta rellevància a la situació política espanyola, encara que sí que reconeix l'existència d'incerteses”.\nL'informe també destaca la millora de l'ocupació, que durant el tercer trimestre va créixer un 2,9%, segons l'Enquesta de Població Activa (EPA), i un 3,8%, d'acord amb les dades de la Seguretat Social. No obstant això, a l'octubre Catalunya ha estat la comunitat on més l'atur ha pujat més. En total, 14.698 aturats més, l'increment més pronunciat des del 2008. Aquest increment mensual, del 3,67%, ha duplicat el de tot Espanya.\nLa sortida d’empreses de Catalunya s’alenteix després de la convocatòria electoral


Wikiloc | Rupit-Pruit 2019 Trail\nMountain biking (The best Mountain biking trails in Spain → Catalonia → Rupit )\nViewed 204 times, downloaded 6 times\nRuta circular basada en la pedalada Rupit-Pruit del 2019 afegint un enllaç per anar al Restaurant Collandreu ja que el de la Devesa estava ple i no teníem reserva. Una llàstima donat que està molt ben situat; a tocar del track.\nSortim de Rupit pel pont de la riera i enllacem amb el GR-1 que tendeix a pujar suau en direcció al serrat de la Pera. Camí en bon estat amb alguns corriolets pedregosos que fan més entretingut l'ascens tot envoltant el Puig dels Esparvers. Després de travessar un altiplà agafem camí amb forta pujada per apropar-nos al Pedró de Rajols per un preciós sender estret que ja no deixarem per fer un bonic descens entre la fulleraca i alguns reguerots. No és tècnic però s'ha de vigilar: no veiem que amaguen les fulles.\nArribem a la pista de Rajols des d'on surt el GR-2 cap a Rupìt: una trialera espectacular amb trams molt pedregosos al principi, reguerots després, un parell d'esglaons XXL i un filat. Una de les millors baixades i més llarga de la sortida que ens deixa novament prop del poble. Ara ens toca remuntar per camí fins a un mirador natural i ens tornem a despenjar per un senderó molt ràpid i divertit (superflow) que de seguida ens situa en la pista cimentada direcció cap al Salt de Sallent. L'espectacle visual és destacable amb el gran Cingle de Casadevall i el Cingle del Far.\nPer pista en bon estat arribem al salt que duia poc aigua però no deixa de ser una preciositat. Continuem per la cinglera en pujada moderada i amb curts trams exigent amb les cames fins la faldilla del Turó de Castellet. La remuntada és llarga i un cop a dalt ja estem a tocar de l'avituallament al Restaurant Collandreu.\nUn cop recuperades les forces tornem a la traça prevista per pujar fins al Coll de l'Arç entre uns boscos 100% tardorencs. Continuem fent puja-i-baixa per camins i bells corriols recoberts de fullaraca i travessant un parell de rieres amb un petit tram inciclable (res important; 2 minuts a tot estirar) fins arribar-nos fins a El Coll. Trobem més senderons de camí cap a Pruit i també zones de llosa de pedra per la zona del torrent de Pinós.\nPer últim tenim corriolet al costat del torrent Mal que va mantenint cota al voltant dels 900 i que ens deixa just a l''entrada nord de Rupit pels graons de pedra; un sensacional final de festa per completar aquesta recomanable sortida per la banda sud-est del Collsacabra!\nUs pengem el muntatge-resum de la ruta realitzada el 13/10/2019\nRupit-Pruit MTB 2019 from bttmania.org on Vimeo.\n01 RUPIT 840\nBar l'Era Rupit i Pruit, Barcelona, ESP\n03 Serrat de la Pera\n04 Pedró de Rajols 1193\nel Pedró de Rajols (1193.8)\n05 Descens corriol\n06 Font de Rajols 1048\n07 Descens GR\n08 Descens Superflow\n09 Salt de Sallent 712\n10 font del Saule 816\nfont del Saule\n11 A l'esquerra Restaurant Devesa\n12 Restaurant Coll de Condreu\nRestaurant Coll de Condreu 17171, Susqueda, Girona, ESP +34 972 44 4319\n13 Collet de l'Arç 1062\nCollet de l'Arç (1062.0)\n14 el Coll 1016\n15 Pruït 950\n16 Corriol Rupit cap a les escales


El Centre d'Iniciatives Turístiques d'Olot suspèn la Proclamació de la Pubilla i l'Hereu d'Olot i la Garrotxa - Garrotxa Digital\nOlot - Publicat a les 18.50\nComentaris tancats a El Centre d’Iniciatives Turístiques d’Olot suspèn la Proclamació de la Pubilla i l’Hereu d’Olot i la Garrotxa\nLa Garrotxa perd un dels seus actes emblemàtics a causa del coronavirus. El Centre d’Iniciatives Turístiques d’Olot ha anunciat aquest dimarts la decisió de suspendre la proclamació de la Pubilla i l’Hereu d’Olot i la Garrotxa, per primera vegada des de 1974. El context actual ha fet que molts pobles i barris d’Olot hagin suspès les festes majors i no hagin escollit els seus representants, fa impossible poder organitzar l’esdeveniment, que estava previst pel mes de novembre.\nJosep Andrés, president Centre Iniciatives Turístiques: Tampoc podria ser perquè per part dels barris de la capital, ja no s’han fet festes de barris i no tenen ni Hereu ni Pubilles i els diferents pobles de la comarca exactament el mateix.\nEl CIT ja ha comunicat la decisió a tots els pobles garrotxins i barris d’Olot, i els ha emplaçat a recuperar l’acte de cara a l’any vinent, si la situació sanitària ho permet. Al mateix temps, està valorant de quina manera es poden recordar més de quaranta anys de trajectòria d’aquest acte tradicional.\nJosep Andrés, president Centre Iniciatives Turístiques: Ens sap moltíssim greu però ens haurem de conformar-nos i endavant, mirant de complir amb aquests consells i aquestes normatives que hi ha avui perquè no hi ha més. Si ens diuen de guardar distàncies ho haurem de fer, higiene de mans, mascaretes, el gel…i anar fent. Com més bé fem les coses més aviat podrem tornar a la normalitat.\nDesenes de persones han fet cues als caixers de Banc Sabadell i La Caixa com a primera acció per reclamar la llibertat dels presidents d'Òmnium Cultural i ANC, Jordi Sànchez i Jordi Cuixart i per mostrar el desacord al trasllat de les seves seus socials fora…\nEl procés de recollida i selecció dels treballs i porjectes finals de cicles formatius i batxillerat que es presenten als premis Salvador Reixach i Jordi Pujiula del Pehoc ja ha acabat. Enguany es celebren la 18a i la 7a edició respectivament i en tots dos…\nEsquerra Republicana Olot proposa elaborar plans estratègics a llarg termini\nEsquerra Republicana, la candidata Anna Barnadas ha començat la campanya en el que consideren un espai de trobada dels olotins, el Firal. El partit assegura que és la millor opció de canvi per afrontar els reptes de futur i es proposa pensar a llarg termini…


Bivouac Sahara Spirit Merzouga Marroc - Ofertes d'hotels amb els MILLORS DESCOMPTES EN LÍNIA\nBivouac Sahara Spirit\nKsar Merzouga, Hassilabied, Merzouga, Marroc, 52202 - Veure al mapa\nMés informació sobre Bivouac Sahara Spirit\nPer als viatgers què vulguin captar les imatges i els sons de Lac Yasmins, Bivouac Sahara Spirit és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Lac Yasmins. Per a la comoditat i comfort dels seus clients, l'hotel ofereix recepció 24 hores, transport hotel/aeroport, restaurant, visites turístiques.\nGaudiu de les comoditats d'alta gama com ara plat de dutxa, bany compartit per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Bivouac Sahara Spirit.


Els veïns de la Seu d'Urgell ja poden reciclar les maquinetes d'afaitar i evitar que acabin a l'abocador — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Els veïns de la Seu d'Urgell ja poden reciclar les maquinetes d'afaitar i evitar que acabin a l'abocador\nEls veïns de la Seu d'Urgell ja poden reciclar les maquinetes d'afaitar i evitar que acabin a l'abocador\nUn programa de reciclatge promou l'enviament gratuït d'aquests productes i recanvis de totes les marques. Botigues, negocis i entitats del municipi poden convertir-se en punts de recollida i obtenir donacions per a organitzacions benèfiques\nEls ciutadans de la Seu d'Urgell ja poden reciclar des de casa les maquinetes d'afaitar quan s'acaba la seva vida útil i evitar que acabin a l'abocador. L'acció s'ha de dur a terme descarregant-se de manera gratuïta un sobre amb un segell franquejat i dipositant-hi les maquinetes d'un sol ús, recarregables o bé els recanvis usats, que poden ser de qualsevol marca.\nEl programa de reciclatge el promou la companyia especialitzada TerraCycle, juntament amb Gillette i Venus. L'objectiu de la iniciativa és donar un segon ús a aquests productes difícils de reciclar i contribuir a l'economia circular. Un cop recollides les maquinetes d'afaitar, es netegen i se'n separen els materials. Així, el metall es fon en lingots per a ser reutilitzat i el plàstic es transforma en grànuls, que es tornen a modelar per a crear nous materials d'ús diari.\nTerraCycle anima entitats, negocis, centres educatius, botigues, gimnasos i biblioteques del municipi a convertir-se en punts de recollida. L'objectiu és que, sense cap cost, es faciliti a la ciutadania la possibilitat de dipositar les maquinetes d'afaitar en espais públics. Per a fer-ho, les entitats interessades han d'inscriure's gratuïtament a la pàgina web del programa. Una vegada feta la inscripció, es rebran les caixes contenidores, que recolliran els promotors quan estiguin plenes.\nPunts de recollida solidaris\nAna Almeida, directora de comunicació de TerraCycle a Espanya, destaca que "la ciutadania de la Seu d'Urgell està molt compromesa amb el medi ambient i l'ecologia, per la qual cosa es confia que el municipi compti aviat amb molts punts de recollida gràcies al seu potent i actiu teixit associatiu i social". A més, TerraCycle recompensa la implicació mediambiental amb donacions econòmiques a entitats benèfiques, segons el volum de residus recollit a cada punt. Fins avui, a través de diversos programes de TerraCycle s'han donat més de 77.000 euros a 117 organitzacions benèfiques a Espanya.\nTerraCycle, companyia fundada el 2001 i especialitzada en el tractament de residus difícils de reciclar a través dels sistemes tradicionals, ha recollit a Espanya més de 9,3 milions de productes d'aquest tipus en els seus 10 anys de trajectòria a l'Estat espanyol. Només el 2021 va recollir més de 20.000 quilograms de residus rebutjats per a donar-los una segona vida. Entre els productes que gestiona hi ha material d'escriptura, maquinetes d'afaitar, càpsules de cafè, productes d'higiene bucal, cartutxos i tòners d'impressora, entre d'altres. TerraCycle opera a 21 països de tot el món i el 2021 va recopilar en total més de 1,6 milions de quilograms de residus.


CN Vandellòs II inicia la seva 24ª Recàrrega de Combustible - ANAV\nCN Vandellòs II inicia la seva 24ª Recàrrega de Combustible\nLa central nuclear Vandellòs II es va desconnectar de la xarxa elèctrica a les 00.00 hores de la passada matinada per iniciar els treballs corresponents a la seva 24a Recàrrega de Combustible i, d’aquesta manera, preparar la planta per emprendre un nou cicle de generació de 18 mesos. A l’equip de professionals d’ANAV i d’empreses auxiliars que desenvolupen les seves activitats en la instal·lació de manera permanent, se li afegeixen durant aquest període de parada uns 900 treballadors de diferents perfils i especialitats, procedents d’unes 60 empreses de serveis especialitzats. El pressupost de la recàrrega se situa en els 20 milions d’euros.\nDurant aquestes primeres hores del projecte, la planta roman en fase de refredament fins a aconseguir que la temperatura de l’aigua del circuit primari baixi de 350 a 60 graus centígrads, mentre la central transita pels diferents modes d’operació, des del Mode 1 (operació a potència) fins al Mode 6 (recàrrega). Serà en aquest moment quan es posarà en servei la grua polar de l’interior de l’edifici de contenció, es donarà entrada als equips i s’omplirà d’aigua la cavitat del reactor per procedir a l’extracció de tot el combustible del nucli cap a la piscina per dur a terme la renovació de 60 dels 157 elements amb els quals opera la central.\nEn aquestes setmanes, l’equip humà executarà unes 8.500 ordres de treball, prop del 90% de les quals corresponen a actuacions de manteniment, majoritàriament preventiu. També estan planificades 30 modificacions de disseny i altres activitats de millora de la instal·lació que només poden realitzar-se quan la central està parada i que han estat curosament programades per encaixar en la planificació de la recàrrega.\nEntre les actuacions rellevants d’aquesta 24a Recàrrega de Combustible, cal esmentar que en el circuit primari es realitzarà la inspecció visual remota amb equip submarí de les superfícies accessibles del vas, la inspecció d’altres components del reactor mitjançant diferents equips i tècniques, i es procedirà a millorar els connectors i el cablejat dels termoparells que vigilen la temperatura a l’interior del nucli. També es faran proves funcionals de la grua manipuladora del combustible en la contenció, es realitzarà la inspecció per corrents induïdes en un dels generadors de vapor i se substituiran les tres vàlvules de seguretat del pressionador. Una altra de les activitats rellevants en aquest àmbit serà l’escanejat digital de l’edifici de contenció, amb l’objectiu de disposar d’una còpia digitalitzada completa de l’edifici per a facilitar les tasques de disseny, preparació de treballs i formació.\nPer la seva banda, al circuit secundari es procedirà, entre altres treballs, a la inspecció de les parts dels generadors de vapor que pertanyen a aquest circuit, a la revisió completa de l’alternador principal, a la verificació de l’alineament turbina-alternador i a la inspecció dels re-escalfadors separadors d’humitat (MSR), que van ser substituïts en la passada recàrrega a finals de 2019.\nAltres treballs significatius seran la substitució de dos motors del generador dièsel A, la revisió completa dels dos motors del generador dièsel B i la diagnosi d’un total de 39 vàlvules motoritzades i 11 vàlvules pneumàtiques.


Tres dies a les Serres del Mestral\nMés de 600 participants prendran part des d’avui en la 2a edició de l’Ultra Trail Llastres\nActualizado a 22-03-2019 07:46\nRàdio l’Hospitalet de l’Infant / Més de 600 participants prendran part des d’avui en la 2a edició de l’Ultra Trail Llastres que compta amb tres etapes: avui es fa la nocturna de 18 km; demà la Trail Llastres, la més dura de les tres, de 53 km, i diumenge la Portella Clàssica, de 28 km i que celebra el seu 10è aniversari.\nEnguany s’inclouen la cursa Canicross de 6 km; la Portella Express, de 16 km (puntuable per al Circuit de Curses per Muntanya Camp de Tarragona), i la Portella Caminada, d’11 km. Una de les novetats és la Marrec Trail (de 12 a 16 anys) i la Menuts Trail (fins a 11 anys).\nL’UT Llastres està organitzada pel Centre Excursionista Serres del Mestral i pel Centre Cultural, Esportiu i Recreatiu de Vandellòs i compta amb el suport de l’Ajuntament de Vandellòs i l’Hospitalet de l’Infant.\nComenta leer comentarios noticia Tres dies a les Serres del Mestral


Notícies archivos - Pàgina 35 de 43 - Lladó Grup\nEls delictes informàtics, en augment\nL'advocat informa, NotíciesBy LladogrupEG setembre 18, 2015 Leave a comment\nEls delictes informàtics van augmentar un 71% el 2014, un increment de més de 10.000 actes il•lícits a la xarxa en sols un exercici, mantenint la tendència d’increment quadriennal, que ja és d’un 210% des de 2011. Segons la memòria de la fiscalia, el 84% de procediments oberts van respondre a estafes (17.328 dels 30.534…\nNotíciesBy LladogrupEG setembre 16, 2015 Leave a comment\nAvui dia existeixen més de 120.000 comerços online en els que es pot pagar en Bitcoin, però encara es desconeix el funcionament de monedes digitals. Però què és una criptomoneda o una criptodivisa? Es tracta d’un sistema d’intercanvi de valor digital: és un protocol matemàtic que es pot fer servir com a sistema monetari real…\nL’advocat informa… Llibre de visites als centres de treball\nL'advocat informa, NotíciesBy LladogrupEG setembre 16, 2015 Leave a comment\nCom a conseqüència del que s’estableix a la llei 23/0215 que va entrar en vigor el passat 23 de juliol, mentrestant no s’aprova l’Ordre Ministerial corresponent, no serà obligatori adquirir ni s’hauran d’habilitar nous llibres de visites. La Inspecció ja no els diligencia doncs està previst impulsar els mitjans electrònics a aquests efectes. Tanmateix, es…\nSap vostè que… Canvis en el càlcul de retencions d’IRPF en el 2015\nNotícies, Sap vostè queBy LladogrupEG setembre 16, 2015 Leave a comment\nDes del dia 1 de gener del 2015, els tipus de l’IRPF han baixat, i per al càlcul de les retencions des del mes de juliol o agost s’han reduït els tipus de retenció a aplicar en els salaris dels empleats, per això convé saber que hi ha canvis respecte a l’any 2014, i un…\nQuè cal saber per planificar l’herència? Això és el que explicarà en Josep Cid a la proper xerrada a la Cambra de Comerç. S’informarà sense entrar en consideracions de complexitat jurídica, de totes aquelles situacions i aspectes que haurien de preocupar i ocupar, a la gran majoria dels empresaris en consideració a la seva línia…\nL'advocat informa, NotíciesBy LladogrupEG setembre 9, 2015 Leave a comment\nEl passat 13 desembre 2014 va entrar en vigor el Reglament Europeu 1169/2011 en relació a la declaració dels al·lèrgens en la RESTAURACIÓ. Posteriorment la Generalitat va publicar el Reial Decret 126/2015 que determina com s’ha de donar aquesta informació. Tots dos reglaments afecten totes les empreses del sector alimentari com són: Bars, Restaurants, Cafeteries,…\nNotíciesBy LladogrupEG setembre 9, 2015 Leave a comment\nLa normativa fiscal contempla incentius fiscals si les empreses adquireixen vehicles elèctrics, i també existeixen altres ajudes per a l’adquisició d’aquests vehicles nous, podent ser turismes, furgonetes, camions lleugers, etc. L’import de l’ajuda varia segons el vehicle nou que adquireixi, i per exemple, per a furgonetes o camions lleugers amb autonomia exclusivament elèctrica i superior…\nTé pensat allotjar fora de les seves instal·lacions tota- o part- de la informació de la seva empresa? Coneix els diferents tipus de serveis que s’ofereixen de Cloud Computing? Ha valorat els riscs? La decisió de contactar un servei de Cloud Computing (popularment conegut com el “pujar al núvol”) és molt important per la seva…\nSap vostè que… La Tributació i la cotització de les dietes\nNotícies, Sap vostè queBy LladogrupEG setembre 9, 2015 Leave a comment\nA la vista de les comprovacions que Hisenda està duent a terme sobre les dietes declarades, seguim fent aclariments per evitar riscos fiscals. El pagament de dietes als treballadors es consideren salaris en espècie, però estan exempts de l’IRPF i de retencions fins a determinats límits segons el producte abonat, i no cotitzen a la…\nA Espanya, actualment, hi ha entorn a 1,7 milions d’autònoms actius, segons informen les dades d’un estudi que ha realitzat una asseguradora britànica anomenada Hiscox. Aquesta asseguradora situa a Espanya com el país en què les Startups són més innovadores. Com es mostra als resultats, ara se situa amb el 61% de Startups innovadores al…


El Ministeri de Treball anuncia una campanya sobre el control del registre de jornada per al 2020 | PIMEC\nÉs per aquest motiu que totes les empreses han de prendre consciència de l’aplicació rigorosa i correcta d’aquesta mesura. Des de PIMEC, oferim assessorament als nostres socis en aquesta matèria.\nAixí mateix, posa a la teva disposició una solució tecnològica gratuïta i exclusiva pels socis de PIMEC per tal de facilitar a les pimes el compliment de la normativa. El registre d’entrades i sortides es realitza mitjançant la app gratuïta per Android i IOS. Addicionalment, el registre d’accés pot realitzar-se a través del formulari web.


1ª Lectura (He 4,12-16): Germans, la paraula de Déu és viva i eficaç. És més penetrant que una espasa de dos talls: arriba a destriar l'ànima i l'esperit, les articulacions i el moll dels ossos, i esclareix les intencions i els pensaments del cor. En tot el món creat no hi ha res que Déu no vegi clarament; tot és nu i descobert davant els ulls d'aquell a qui haurem de donar comptes. Per tant, mantinguem ferma la fe que professem, ja que en Jesús, el Fill de Déu, tenim el gran sacerdot que, travessant els cels, ha entrat davant Déu. Perquè el gran sacerdot que tenim no és incapaç de compadir-se de les nostres febleses: ell, igual que nosaltres, ha estat provat en tot, encara que sense pecar. Per tant, acostem-nos confiadament al tron de la gràcia de Déu perquè es compadeixi de nosaltres, ens aculli i ens concedeixi, quan sigui l'hora, l'auxili que necessitem.\nR/. Les vostres paraules, Senyor, són esperit i són vida.\nLes paraules que em surten dels llavis i els pensaments que el meu cor medita, que us siguin agradables, Senyor, penyal meu, redemptor meu.\nVersicle abans de l'Evangeli (Lc 4,18): Al·leluia. El Senyor m'ha enviat a portar la Bona Nova als desvalguts, a proclamar als captius la llibertat. Al·leluia.\nText de l'Evangeli (Mc 2,13-17): En aquell temps, Jesús tornà a sortir cap a la vora del llac. Tothom venia a trobar-lo i Ell els ensenyava. Tot passant, veié Leví, fill d'Alfeu, assegut al lloc de recaptació d'impostos, i li digué: «Segueix-me». Ell s'aixecà i el va seguir. Després es posà a taula a casa d'ell, i molts publicans i altres pecadors es posaren també a taula amb Jesús i els seus deixebles; eren molts els qui el seguien. Llavors, quan els mestres de la Llei del grup dels fariseus veieren que Jesús menjava amb els pecadors i els publicans, digueren als deixebles: «Com és que menja amb els publicans i els pecadors?». Jesús ho va sentir i els digué: «El metge, no el necessiten els qui estan bons, sinó els qui estan malalts. No he vingut a cridar els justos, sinó els pecadors».\nAvui, en l'escena que relata sant Marc, veiem com Jesús ensenyava i com tots venien a escoltar-lo. La fam de doctrina és palesa, llavors i també ara, perquè el pitjor enemic és la ignorància. Tant es així que s'ha fet clàssica l'expressió: «Deixaran d'odiar quan deixin d'ignorar».\nTot passant, Jesús veu Leví, fill d'Alfeu, assegut on recapten els impostos i, en dir-li «vine amb mi!» (Mc 2,14), deixant-ho tot, se n'anà amb Ell. Amb aquesta promptitud i generositat va fer el gran “negoci”. No sols el “negoci del segle”, sinó que també el de l'eternitat.\nCal pensar quant de temps fa que el negoci de recaptar impostos per als romans s'ha acabat, i, en canvi, Mateu —avui més conegut pel seu nou nom que pel de Leví— no deixa d'acumular beneficis amb els seus escrits, en ser una de les dotze columnes de l'Església. Així passa quan se segueix amb promptitud el Senyor. Ell ho va dir: «I tothom qui pel meu nom hagi deixat cases, germans, germanes, pare, mare, fills o camps, en rebrà cent vegades més i posseirà la vida eterna» (Mt 19,29).\nJesús acceptà el banquet que Mateu li oferí a casa seva, juntament amb altres cobradors d'impostos i pecadors, i amb els seus apòstols. Els fariseus —com a espectadors dels treballs dels altres— fan present als deixebles que el seu Mestre menja amb gent que ells tenen qualificats com a pecadors. El Senyor els sent, i surt en defensa de la seva habitual manera d'obrar amb les ànimes: «No he vingut per cridar els justos, sinó els pecadors» (Mc 2,17). Tota la Humanitat necessita el Metge diví. Tots som pecadors i, com dirà Sant Pau, «tots han pecat i estan mancats de la glòria de Déu» (Rm 3,23).


‘El Messies’ de Händel, al pla dels Lledoners | Anton Monner - Setmanari l'Ebre\n‘El Messies’ de Händel, al pla dels Lledoners\nVaig sentir una esgarrifança i “la pell de gallina” inundà el meu cos, en veure aquella munió de gent, músics professionals i cantaires d'arreu del País, interpretant El Messies de Händel, al pla dels Lledoners. Aquell grup nombrós recordaven els empresonats que per raons d'estat només entén la repressió com a acte d'escarment; la seva finalitat era i és escanyar l'independentisme. Pretenen imposar la por perquè no poden reprimir d'altra forma el moviment majoritari d'una Catalunya encesa col·lectivament per tanta maldat. Cantaven contra la repressió d'una justícia injusta, i per tant contrària a llei, nascuda de la negativitat de la política d'en Rajoy, i la força “a por ellos” enviada per venjança contra un poble pacífic i democràtic amb voluntat de votar. La música, la pau i el diàleg és la força del poble català; l'encant de la cançó, l'harmonia de la cultura pacífica i democràtica. Al so de Händel recordaven el Nadal, el Cap d'Any i els Reis, a una planura d'una presó, on Espanya té hostatjats els líders polítics encarregats pel poble a donar resposta a la seva veu. Com que no poden aturar el poble pacífic, fan servir la venjança, la justícia prevaricadora i, en definitiva, la repressió. En temps passats, a cops d'estat i dictadures, afusellaven i amainaven la gent que amb banderes al vent, al so de cançons i amb crits de llibertat sortien al carrer a reclamar uns drets arrabassats per la força. Ara, en democràcia, els sentiments interiors son idèntics però no poden emprar els mateixos mètodes. Han de fer por, han de destruir els llaços grocs i les creus recordant els presos, les estelades als ajuntaments, se'n riuen dels nostres costums, dels nostres cants i fan befa de tot allò contrari als seus criteris d'exaltació a “la unidad nacional”.\nA casa meva, on per ser un dia assenyalat, estàvem reunits la família en ple, tots coincidírem en l’emoció que representà aquell cant animant els líders empresonats. Enteníem la injustícia que els tenia tancats per aquells que deixant la llei de costat, prevaricant, se'ls nega poder passar dies assenyalats amb les esposes, fills i família, a l'escalf del foc de la casa, cantant les nadales davant el pessebre, cagant el tió als petits de la llar, oint la Missa del Gall, penjant regals pels més estimats, i esperant els Reis d'Orient arribats de terres llunyanes a donar felicitat a grans i petits. Esgarrifances i “pell de gallina” sentiren els meus fills, nores i nets i així també milions de catalans que, alguns amb llàgrimes als ulls, pensaren com unes dones i uns homes bons i rectes podien restar empresonats, exiliats i mancats de la felicitat nadalenca per la venjança d'un estat opressor que ha “d'acollonir” tot un poble per tenir-nos sotmesos a la seva voluntat.\nHan perdut els opressors, els jutges i el govern. I ho tenen clar quan el president Pedro Sánchez ha d'anar al TEDH a explicar que Espanya és un estat de dret, contràriament al que hom ho entén a Europa i al món. Ha d'anar a excusar-se que les elits judicials espanyoles que, en el seu dia, ja advertiren que la política s'havia de solucionar enraonant, hagueren d'emprar la força de la llei al remor d'uns polítics corruptes, manipulant les proves i engarjolaren preventivament bona gent, exemplars pares de família i polítics honrats seguint allò que el poble els marcà. Pesarà sobre les seves consciències tanta prevaricació, perquè Europa, malgrat el president, dictarà al seu favor. Vet aquí que mentre Catalunya exalta El Messies, Espanya resta prepotent i no vol entendre res. Bon Any 2019, estimats lectors!


El Col·legi Viaró a Sant Cugat FOTO: Cedida\nEl concert educatiu a les escoles que segreguen a debat\nLa controvèrsia s'ha reobert arran del darrer anunci del Govern de la Generalitat\nper Cara a cara 14 d’octubre de 2021\nAquest dimarts el Govern de la Generalitat va anunciar que no renovarà els concerts a les escoles que segreguen per sexe el pròxim curs. La mesura afectarà les etapes d'infantil, ESO i estudis postobligatoris (batxillerat i formació professional) i exclou la primària.\nMés info: El Govern no renovarà els concerts als centres educatius que segreguen per sexe\nAixò i que el Tribunal Superior de Justícia de Catalunya (TSJC) va admetre mesures cautelars contra la resolució de la Generalitat que denegava la renovació dels concerts de primària a les escoles que separen per sexe ha reobert el debat.\nMés info: El Viaró i La Farga mantenen el concert de Primària que la Generalitat no volia renovar\nCoordinador Secundària Viaró Global School\nDes del convenciment que homes i dones tenen igual dignitat i per tant, mereixen els mateixos drets i respecte, creiem que el model de la nova escola diferenciada potencia la personalització i afavoreix que cada nen i cada nena arribin a donar el millor de si mateixos en el compromís de fer una societat millor per a tothom.\nA través del nostre Pla d’Igualtat, assumim la responsabilitat de dur a terme una acció educativa d’acord amb el principi de coeducació, que impulsa la igualtat entre homes i dones i garanteix una escola realment inclusiva.\nQuina família escolliria aquest model pensant que discrimina als seus fills o les seves filles? Són famílies convençudes de buscar el millor per a cadascun els seus fills. Aquestes famílies sovint es veuen atacades i menystingudes, patint acusacions tan desagradables com ser sexistes, segregadores, discriminatòries... i en definitiva negant el seu dret fonamental a la llibertat de pensament i d’elecció d’escola. Una injustícia encara més gran quan les denigracions els arriben de les persones que tenen autoritat i, per tant, la responsabilitat de protegir els seus drets; en aquest cas uns drets avalats tant pel Tribunal Suprem, com pel Tribunal Constitucional, el TSJC i altres instàncies internacionals.\nPensem que el món de l’educació s’enriqueix amb la combinació i existència de projectes educatius diversos, oferint un ventall de propostes diferents a les famílies. No entenem, per tant, que es pretengui reduir l’oferta educativa a un únic model estatal i es dificulti l’accés a famílies amb menys recursos a escollir un model diferent, i menys encara que es faci per motius ideològics, discriminant a les famílies pel seu pensament, empobrint d’aquesta manera la nostra diversitat cultural i social.\nEl sistema educatiu preveu el concert amb la intenció de garantir el dret a l’elecció de centre i el respecte a la diversitat; a més persegueix l’objectiu de la gratuïtat universal de l’educació, que no només no s’ha assolit, sinó que hi ha qui pretén allunyar-lo més gravant a les famílies que optin per un model determinat. Famílies, que com la resta d’usuaris del servei públic d’educació, paguen els seus impostos.\nEl model de la nova educació diferenciada, escollit per centenars d’escoles i milers de famílies arreu del món, pública i privada, laica i de totes les creences i condicions socials, ha donat excel·lents resultats acadèmics i personals tant a Catalunya com als cinc continents.\nEn concret, problemes específics com la repetició de curs o l’abandonament escolar -el darrer informe de l’OCDE mostra unes xifres alarmants al nostre país que afecten de manera molt desigual a nois i noies-, o la demanda de la ministra d’Educació de fomentar vocacions científiques entre l’alumnat femení, poden abordar-se millor a la nova escola diferenciada.\nLes dades constaten que en aquestes escoles, tant a Catalunya com a la resta del món, les noies obtenen millors resultats en STEM i els nois presenten un índex de repetició i abandonament molt més baixos.\nNegar el concert a projectes que estan demostrant una qualitat educativa és un pas enrere, tant per a l’educació com per a la diversitat de la societat.\nAdvocada i directora de l’aFFaC (Associacions Federades de Famílies d’Alumnes de Catalunya)\nA Catalunya són poques les escoles privades no subjectes a concert educatiu, és a dir, que es financen a través del pressupost de la Generalitat de Catalunya. La majoria d'aquestes escoles són religioses i, a més, catòliques. El 70% de les escoles que segreguen per sexe són de l'Opus Dei i la resta pertanyen a diferents Ordres. Aquestes escoles parteixen de la idea que homes i dones no són iguals i justifiquen l'educació diferenciada per poder educar d'acord amb les diferents concepcions del que ells entenen com masculí i femení, vulnerant el principi d'igualtat i no discriminació en la garantia del dret a l'educació.\nDes de la sentència del Tribunal Constitucional (2018), les escoles que segreguen per sexe han quedat completament blindades i l'única forma d'acabar amb aquesta vulneració del dret a l'educació és creant més places públiques als municipis i acabar amb les necessitats d'escolarització que justifiquen la dotació de concerts educatius.\nEl Departament d'Educació tindrà una gran oportunitat el 2022, que és quan es renoven els concerts educatius, i veurem si aposta per l'educació pública o segueix permetent que, des de l'esfera privada, se segueixi vulnerant el dret a l'educació dels nostres infants.


Cal Romesco - Qui Som\n“No hi ha somnis impossibles”\nCal Romesco és una de les línies d'activitat del centre especial de treball La Calaixera de l’Associació Arep per la Salut Mental, una entitat amb 40 anys d'història dedicada a millorar la qualitat de vida de persones amb problemes de salut mental i les seves famílies.\nLa Calaixera de l’Arep és una empresa d'economia social que dóna feina a 53 persones amb problemes de salut mental i Cal Romesco és una de les seves 5 línies de negoci.\nSom una botiga física i una botiga on-line de productes ecològics, socials i de proximitat que donem feina a 10 persones amb problemes de salut mental.\nEl projecte Cal Romesco, com la mateixa entitat Arep de la qual forma part, té aquests objectius:\nMillorar la qualitat de vida de les persones\ntot oferint a la societat productes d’alta qualitat, elaborats per persones en risc d’exclusió social, productes de proximitat i ecològics i així creant oportunitats laborals.\nDonar a conèixer les capacitats de les persones amb problemes de salut mental\ntota la plantilla de Cal Romesco està formada per persones amb problemes de salut mental.


BategaNET, nou concepte motivador de Nova Icària Esport & Fit\nBlog BategaNet: nou concepte Motivador de Nova Icària\nDes de Nova Icària volem transmetre l’esperit de renovació a tots els nostres abonats i abonades a través del nou concepte BategaNet. A continuació t’expliquem què implica aquest nou lema que omplirà de missatges motivadors el centre i que esperem que facis teu.\nAl gimnàs no en tenim prou amb renovar la nostra cara més visible, a través de les reformes de l’entrada al centre. Volem que els usuaris de les instal·lacions facin seu el nostre nou concepte BategaNet, que implica una renovació total, de cos i ment, a través de la pràctica esportiva i del programa d’entrenament.\nDesprés d’aixecar-nos al matí o després d’un dia esgotador de feina i d’obligacions on sents que estàs esgotat i només tens ganes de descansar, finalment traiem forces i ens decidim a anar al gimnàs ja que està demostrat que la pràctica regular d’esport millora el nostre estat físic i emocional i fa que ens sentim millor física, mental i emocionalment.\nPrecisament és aquesta idea la que vertebra el concepte BategaNet; el fet que, després de la dutxa posterior a les activitats del gimnàs, el cos i la ment es “netegen” de totes les tensions i preocupacions del dia i la persona marxa “renovada”, amb un estat físic i mental molt més positiu.\nNova Icària volem transmetre aquest concepte a través d’una feina diària per part dels treballadors del centre, de motivació als abonats. A més, per tot el gimnàs es podran llegir missatges explicatius dels beneficis de l’esport.\nEn breu comença una “nova experiència” a Nova Icària… Te la perdràs?


Sí, però - Diari de Terrassa\n04.12.2020 | 21:03\nLa Fiscalia de Terrassa no ha trobat indicis de delicte en l'assumpte de les multes desaparegudes durant la pandèmia. El tema va provocar una important tempesta política a la ciutat, ja que els partits de l'oposició acusaven l'alcalde de tracte de favor a dos veïns que van ser denunciats per ignorar les normes de la pandèmia quan pretenien animar el confinament dels seus veïns al barri de Poble Nou-Zona Esportiva. Es va produir una mobilització veïnal a les xarxes socials, l'alcalde va ser interpel·lat i de les converses es podia interpretar que el primer edil s'interessava per solucionar la situació dels veïns, una sensació que guanyava solidesa amb la denúncia d'un sindicat policial de la sorprenent desaparició de les dues denúncies del circuit habitual de la seva tramitació.\nFinalment, les multes van aparèixer a sobre de la taula d'un comandament policial i es va reconduir el tràmit. L'oposició, que acusava l'alcalde de tràfic d'influències, va voler, sense èxit, aprofitar la situació per, fins i tot, forçar un canvi de govern. Van intentar convèncer Esquerra Republicana de sumar altres majories, oferint-li l'alcaldia a Isaac Albert. Finalment, es va demanar la dimissió del regidor responsable de la Policia Municipal en una irada comissió informativa que va significar la fi de la via política de la controvèrsia. Més tard, el sindicat policial va continuar endavant i va posar els fets en coneixement de la Fiscalia, la decisió de la qual posa ara punt final també a la via judicial.\nEl cas ja no té més recorregut i hem de celebrar que no s'hagi trobat cap indici delictiu, però no podem passar pàgina sense més. El que ha passat mereix una reflexió més enllà de la previsible decisió del Ministeri Fiscal. Ha estat un incident molt desafortunat i, encara que no hi hagi delicte, és difícilment justificable que, de més de dues mil multes, es perdin precisament aquestes dues; una situació certament poc higiènica. En qualsevol cas, els protagonistes han d'estar tranquils perquè no han comès cap delicte, però no se n'han de sentir orgullosos. Hem d'aprendre que la transparència i el rigor en la gestió municipal no poden estar mai en qüestió, perquè la desconfiança i el descrèdit són el pitjor que pot passar a l'administració pública. Insistim a saludar amb alleujament la decisió de la Fiscalia terrassenca i donar cop de porta a un episodi per oblidar.


L’Alcaldessa de Riudellots de la Selva, Montserrat Roura, ha comparegut aquest matí per explicar les noves mesures i les darreres novetats en el marc de l'Estat d'Alarma decretat per l'Estat espanyol per fer front al Coronavirus, en especial la darrera mesura sobre les restriccions de les activitats laborals no essencials i el permís retribuït recuperable.\nEn primer lloc, es vol fer un agraïment a la població de Riudellots per haver respost a la crida de seguir quedant-nos a casa durant aquest passat cap de setmana. Els Vigilants Municipals han recollit un total de tres incidències pels següents motius: una persona caminant que, en cridar-li l’atenció, va seguir al carrer; una persona treballant al carrer sense cap mena de protecció i un grup de joves que estava en un parc del municipi precintat.\nDes de l’Ajuntament es vol tornar a fer una crida que només es pot sortir per l’adquisició de productes d’alimentació i farmacèutics i per persones a les qui hem de tenir cura, així com només poden anar a treballar el personal dels serveis essencials.\nL’Ajuntament informa que els rebuts del servei de menjador escolar gestionat perl Consell Comarcal de la Selva es passaran només als proporcionals a la despesa i es tindrà en compte que des del 13 de març s’ha suspès el servei.\nPel que fa al taller de confecció de mascaretes, segueix en dansa i el divendres se n’entregaran de noves. A més, avui el Servei Català de la Salut ve al municipi a recollir 18 viseres facials fetes per enginyers de Riudellots per al personal sanitari.\nFinalment, es recorda que s’han tancat les fonts públiques. L’Alcaldessa fa una crida a ajudar a frenar la propagació, seguir quedant-nos a casa i sortir només pel que és imprescindible.\nPodeu recuperar la intervenció des d'aquest enllaç.\nUs adjuntem el nou document de preguntes i respostes sobre les restriccions a les activitats laborals no essencials i la situació de permís retribuït recuperable per la COVID-19 a Catalunya


Concert inagural del Palau de la Música – El Cronista Musical – El Binari\nConcert inagural del Palau de la Música\nOfelia Roca 15 septiembre, 2016\n– Messa da Requiem\nVioleta Urmana – mezzosoprano\nMichele Pertusi – baix\nOrfeó Català (dir: Simon Halsey), Cor Jove de l’Orfeó Català (dir: Esteve Nabona)\nGianandrea Noseda – director\nLa Messa da Requiem per a cor, veus solistes i orquestra de Giuseppe Verdi va ser estrenada el 22 de maig de 1874 a l’església San Marco de Milà amb Teresa Stolz, Maria Waldmann, Giuseppe Capponi, Arnando Maini, i sota la direcció del mateix compositor.\nDesprés de l’èxit de la seva òpera Aida, Verdi es va retirar durant un llarg període de la composició operística. No es va retenir de compondre un altre tipus d’obres i la més important d’aquest període és la Messa da Requiem, normalment anomenada simplement Requiem.\nVerdi pensava des de feia algun temps compondre’n una en col·laboració amb Gioachino Rossini, coneguda com la Missa de Rossini, i que la mort de Rossini el 1868 va impedir acabar-la.\nVerdi va quedar molt impressionat per la mort del seu compatriota l’escriptor Alessandro Manzoni al 1873. Manzoni i Verdi estaven molt compromesos amb la unitata d’Italia duta a terme uns anys abans, compartint amb ell els valors del Risorgimento, la justícia i la llibertat. La seva mort va suposar una oportunitat per fer realitat el vell projecte de compondre una Messa da Requiem.\nL’estrena la va fer coincidir amb el primer aniversari de la mort de Alessandro Mazzoni. L’èxit de l’obra va ser immens i el compositor va haver de dirigir-ne una segona audició al Teatro alla Scala de Milà, que en va programar encara dues més dirigides pel jove mestre Franco Faccio.\nGran concert es el que va protagonitzar la inaguració de la Temporada 2016-2017 de Palau de la Música Catalana. Es va interpretar el fabulós Requiem de Giuseppe Verdi amb un gran nivell interpretatiu per part de tots els seus intèrprts.\nLa partitura de Verdi posseeix una gran dificultat tant tècnica com musical i que en mans dels músics va traspassar la dificultat i van passar a una interpretació personal i expressiva.\nAmb la batuta de Gianandrea Noseda es va poder sentir la màgia de la comunicació entre els humans i la partitura, on el director des dels primers compasos va crear una atmosfera sensitiva, intimista, dramàtica, expressiva i profunda. Noseda domina la partitura a la perfecció on es va notar el sentit que li volia donar a cada frase musical, a cada expressió musical amb el text, a cada sospir musical i a cada moviment. Va passar del so més delicat al principi de la partitura com al més visceral i dramàtic com el Dies irae. Va ser un Requiem ple de sensibilitat, amb grans frasejos musicals, amb una gran unitat musical plena de dinàmiques i textures diferents, aprofitant al màxim les qualitats dels cors, l’orquestra i solistes, amb una gran força sonora sempre controlada i ben articulada i precisa, amb una direcció molt precisa i potent.\nLa London Symphony Orchestra va sonar amb un so brillant, potent i de gran qualitat amb una gran nivell tècnic on tots els seus músics van estar completament entregats a la música i al director, amb una gran resposta d’ells a les indicacions del mestre.\nEl quartet solista va ser de gran nivell on va destacar la homogenietat de les veus i del fraseig musical:\nLa soprano Erika Grimaldi va cantar amb una veu de preciós timbre amb una tècnica impecable i una gran expressivitat. Va tenir unes intervencions exquisides amb un final “Liberame” de gran nivell amb un control absolut de la seva veu on va poder dibuixar les frases amb elegancia i musicalitat.\nLa mezzosoprano Violeta Urmana va cantar amb una veu esplèndida en tot moment, amb gran soltura i sentit dramàtic, amb un timbre ampolós de gran qualitat sonora i expressivitat. Va crear uns duets magnifics amb la soprano a el “Recordare” i “Agnus Dei” on les seves veus es van entrellaçar a la perfecció on van jugar amb les dinàmiques i les sonoritats amb gran inel·ligència.\nEl tenor Saimir Pirgu va cantar amb un timbre fresc i expansiu, amb una molt bona musicalitat i expressivitat, però amb un abús del falset que no va acabar de concencer.\nMichele Pertusi va cantar amb una gran seguretat vocal amb un timbre noble, amb un bon fraseig musical i expressivitat dramàtica.\nEn aquest concert debutava el nou director titular de l’Orfeó Català Simon Halsey, i el seu debut no va poder ser millor. La conjunció de l’Orfeó Català i del Cor Jove de l’Orfeó Català van fer unes intervencions de molt bon nivell tant vocal com musical. El Requiem de Verdi es bastant difícil vocalment per el cor per la seva dificultat tècnica i d’extensió vocal, on els Cors de l’Orfeó ho van solventar a la perfecció. Es va notar la gran feina prèvia dels seus directors Esteve Nabona, Pablo Larraz i Simon Halsey on es van preparar cusosament tots els detalls de la partitura amb una perfercta afinació, un bon equilibri entre les veus, una bona dicció, un so compacte amb molta força i volum quan ho requeria, seguretat en els aguts, un so delicat i misterós quan era adient i sempre amb bona qualitat sonora. La conjunció dels dos cors va donar un timbre més eteri i fresc per les veus del Cor Jove i que això li va donar un plus de personalitat a la interpretació.\nVa ser una gran inaguració de Temporada del Palau de la Música Catalana amb una gran obra amb una brillant, sensible, emocionant i expressiva interpretació.


La nova Rambla de Barcelona tindrà menys cotxes i prioritzarà els vianants | betevé\nNou paviment al passeig més emblemàtic de la ciutat, que reduirà els carrils de circulació a un per sentit\nRedacció | divendres, 2 de novembre del 2018, a les 15.09\nLa nova Rambla s’ha presentat aquest divendres davant una gran expectació al Gran Teatre del Liceu. El projecte —realitzat per l’equip km-Zero i liderat per l’arquitecta i exregidora de Ciutat Vella Itziar González— pretén donar més protagonisme als vianants i a la cultura i reivindicar equipaments situats al passeig. Per fer-ho possible hi haurà un únic carril per als vehicles a cada banda, es reubicaran els quioscos i es crearan tres zones per convidar a l’estada com si es tractessin de places: l’espai Moja-Betlem, el pla de l’Os – Liceu i el pla del Teatre – Teatre Principal. L’Ajuntament ha previst que les obres es puguin iniciar entre final del 2019 i principi del 2020, després de redactar el projecte executiu, i que comencin a la banda mar i avancin cap al sector muntanya. La inversió per a tota l’actuació és de 35,6 milions d’euros.\nLa tinenta d’alcalde d’Urbanisme, Janet Sanz, ha assegurat —durant la presentació del projecte— que la voluntat és que la Rambla sigui “més cultural i s’obri al mar”. Qui també s’ha referit a la reforma és la líder del projecte, Itziar González, que vol que el passeig es “converteixi en un lloc tranquil” i que convidi els ciutadans a quedar-s’hi. Fins i tot considera que hauria de ser un espai on es pugui veure cantar en directe els artistes del Liceu, o bé que s’hi pugui convocar manifestacions al tram central.\nAquestes són les primeres imatges de com serà la nova Rambla de Barcelona. Arrossega la barra vertical que divideix la fotografia per comparar el passeig actual amb el futur.\nEl passeig central serà més ampli\nLa Rambla, amb una longitud d’1,2 km, ampliarà les voreres per als vianants. Així s’ha previst que els carrils de circulació perdin amplada i passin a tenir 3,5 metres i hi passaran les línies d’autobús, els vehicles de servei i els veïns. El tram central serà una mica més gran i guanyarà espai a tots dos costats. L’amplada de la vorera central serà variable en tot el passeig i oscil·larà entre els 11 i els 30 metres i serà elevada. Les voreres de banda i banda també estaran elevades com fins ara.\nLes àrees de càrrega i descàrrega se situaran al costat de les voreres i vindran senyalitzades amb un cordó a la calçada il·luminat per LED que indicarà les places disponibles. Els transportistes podran descarregar les mercaderies en una franja horària determinada i fora d’aquestes hores l’espai serà destinat al vianant.\nLes línies d’autobús que passen per la Rambla tindran tres parades de baixada i tres de pujada, i mantindran una distància entre si que anirà dels 350 als 400 metres.\nCanvi de tot el paviment de la Rambla\nLa reforma també preveu remodelar tot el paviment del passeig i que sigui el mateix d’un cantó a l’altre del carrer. D’aquesta manera queda tota la superfície unificada amb llambordes de petit format. Ara bé, se n’han previst d’específiques en espais que es consideren especials dins del carrer.\nPer treure elements del passeig s’ha decidit retirar les cabines de telèfon que encara hi queden. A més es minimitzaran o es trauran de la via els armaris que amaguen el cablejat de les instal·lacions per tal de guanyar espai públic i millorar-ne la visibilitat.\nEs projecten diversos espais plaça a la Rambla\nEl projecte d’urbanització ha previst que hi hagi tres grans espais diferenciats al passeig que conviden a l’estada pels edificis singulars que hi ha. Se’ls anomenarà espais plaça.\nespai Moja-Betlem: és rellevant aquest espai perquè s’hi troben el Palau Moja d’una banda (situat a la Rambla amb el carrer de la Portaferrissa) i també l’església de Betlem, ubicada a l’encreuament amb el carrer del Carme. Així és com quedarà en un futur aquest tram de la Rambla.\nespai pla de l’Os – Liceu: es vol destacar aquest punt com una plaça on se situa el Gran Teatre del Liceu, un dels equipaments culturals més importants de la ciutat. En aquest espai, al tram central del passeig, hi ha el conegut pla de l’Os, on se situa el mosaic de Joan Miró i on també hi ha un dels equipaments emblemàtics del carrer, el Mercat de la Boqueria. Aquí es volen eliminar més d’una desena de jardineres i es reubicaran arbres dels espais laterals.\nespai pla del Teatre – Teatre Principal: es vol relacionar l’espai entre la façana del Teatre Principal i l’espai que queda lliure centrat en l’escultura que homenatja el dramaturg Frederic Pitarra. Com que aquesta àrea és a la part baixa de la Rambla simbolitzarà l’obertura del carrer al mar i a la muntanya de Montjuïc.\nMés espai per seure a les Drassanes\nI una mica més avall del pla del Teatre s’ha previst una nova àrea ciutadana per gaudir de la Rambla. És l’espai Colom-Drassanes. Per convidar a l’estada del vianant es multiplicarà el nombre de cadires que hi ha actualment i es passarà de 64 a 113. També s’ampliaran els bancs de seure de 10 a 34. Una de les actuacions més vistoses serà l’agrupació de l’arbrat, que formarà dues grans àrees verdes situades al capdavall del passeig. Just aquest punt es vol convertir en la porta d’entrada de la Rambla cap al mar.\nLa distribució dels quioscos de premsa i els floristes\nEl projecte vol distribuir d’una forma diferent els quioscos de premsa. Per exemple es vol evitar que n’hi hagi un davant de l’altre. D’aquesta manera se situaran entre arbres o en espais que quedin lliures. Aquestes botigues no s’instal·laran al tram de les rambles de les Flors i de Sant Josep, que anirà destinat únicament a les parades de flors. Pel que fa a aquestes últimes, també s’ha pensat en una redistribució que n’afectarà 13 i alguns s’hauran de moure de lloc. Aquí també es vol evitar que els quioscos de flors quedin situats uns enfront els altres.\nMés enllà de l’urbanisme, la remodelació proposada persegueix donar-li rellevància cultural al passeig, donant més visibilitat als museus i espais expositius, i fomentant la qualitat gastronòmica.


Informe "Els components del creixement a les economies locals de la província de Barcelona. Anàlisi shift-share" | Xarxa Observatoris del Desenvolupament Econòmic\nInici Documents Informe "Els components del creixement a les economies locals de la província de Barcelona. Anàlisi shift-share"\nInforme "Els components del creixement a les economies locals de la província de Barcelona. Anàlisi shift-share"\nPublicat per Pep Canals el 28/10/2015 - 13:35 | Última modificació: 25/11/2015 - 14:50\nInforme Els components del creixement a les economies locals de la província de Barcelona. Anàlisi shift-share, informe elaborat per en Carlos Pardo (Barberà del Vallès), Gerard Reverté (Mataró), Jordi Boixader i Pep Canals (OTEDE).\nEl document analitza trenta-sis sistemes territorials, d’acord amb la delimitació del planejament territorial. Per a cada un, cerca respondre tres preguntes: fins a quin punt la dinàmica ocupacional del període 2008-2014 s’explica per factors endògens o bé està fortament marcada pel context català i internacional? Quina ha estat la dinàmica ocupacional dels diferents sectors a cada àmbit geogràfic? I quina ha estat l’evolució d’un territori en relació amb altres de comparables?\nPodeu trobar un article resum de l’Informe a l’Informe Territorial de la Província de Barcelona 2015\nL’Informe es troba a l’apartat Informació socioeconòmica del web de la Gerència de Desenvolupament Econòmic.\nEsperem que us sigui d’interès i us demanem que el difongueu als vostres territoris ja que l’escala territorial utilitzada és útil per entendre millor les seves estructures productives.\ninforme_shift-share.pdf (10.13 MB)\ncrisi econòmica, Shift-Share, economies locals


Kombutxa Hibiscus i Magrana\nLot de 6 ampolles de 750 ml de te de Kombutxa amb gust d’hibiscus i magrana.\nIngredients: aigua del Pirineu de Lleida, sucre de canya, te verd, suc de magrana i hibiscus de producció ecològica.\nSigues el primer a opinar “6×750 ml Kombutxa Hibiscus i Magrana” Cancel·la les respostes\tL'adreça electrònica no es publicarà. Els camps necessaris estan marcats amb *La teva puntuació\nLlegir més Show Details (3+3)x750 ml Kombutxa Hibiscus/Magrana i Poma/Gingebre\n(3+3)x750 ml Kombutxa Hibiscus/Magrana i Poma/Gingebre 6×750 ml Kombutxa Poma-Gingebre Aquest web utilitza galetes pròpies i de tercers per millorar la navegació i també amb finalitat analítica. Si ha accedit a ella i segueix, vol dir que accepta la instal•lació d’aquestes galetes.Accepto +\tScroll to top


Avui fa cent anys va néixer el poeta Màrius Torres a Lleida. Si no hagués mort de tuberculosi al sanatori de Puig d’Olena, a Sant Quirze de Safaja, haguera produït una obra qui sap si més contundent, vasta i sòlida de la que va deixar amb només 32 anys. Dissabte el vam recordar i homenatjar i en vam resseguir la petja en una interessantíssima visita guiada a Sant Quirze Safaja, a càrrec de la seva principal estudiosa, Margarida Prats, i organitzada per la Institució de les Lletres Catalanes i l’Ajuntament de Sant Quirze. El Mas Blanc, el sanatori –avui una residència religiosa per alumnes de primària– i el cementiri on està enterrat Torres van ser els tres escenaris que vam recórrer, amb explicacions detallades –i apassionades– de Prats i lectura i comentaris d’alguns poemes. En parlaré més detalladament. Ara, però, voldria apuntar dues coses a correcuita: primer, el calfred a l’espinada que provoca veure l’habitació, les vistes des de l’habitació i la galeria dels malalts, espais vitals del poeta durant set anys, espais vitals on va crear el gruix de la seva obra literària –i també la seva fina i lúcida producció epistolar–; i segon, el moment emocionant d’escoltar un ferm Víctor Torres, de 95 anys, al cementiri de Sant Quirze, compartint records i recitant alguns poemes del seu germà. Un dels que va llegir va ser aquest, una remembrança de quan la mare els portava a dormir i els tancava amorosidament els ulls per dir-los, de manera juganera, “qui sóc”?:\nVíctor Torres, al final de la visita. Foto d'Albert Benzekry i Arimon\nEl vespre em fa pensar en les teves mans.\nVora la nit, com vora d’ella,\nles seves mans que tenen un tremolor d’estrella.\n–I somnio la mort del primer benaurat\nno per l’espant de les tenebres\nen l’horrible mirada de la vacuïtat,\nsinó perquè una dona pressentí la dolcesa\nd’aquells que es queden sols\n–voltats d’amor i amb la vida suspesa–\na escoltar dintre d’ells el cant dels rossinyols.\n18 d’abril de 1942\nPublicat per Anna Ballbona a 14:16\nEtiquetes de comentaris: Coses vistes, Màrius Torres\nvpamies 31 d’agost de 2010 a les 1:43\nAnna, gràcies per la teva crònica de l'acte a Sant Quirze Safaja. MT ha estat present amb nosaltres aquest cap de setmana i hi ha on triar i remenar.


Consciencia y acciónSilenci, Desafecció i Gratitud - Consciencia y acción\nMoltes persones que han fet el camí de Santiago, em comenten la formidable experiència que això suposa. És un objectiu que vaig demorant i no sé el per què ho faig. Disposo de temps i recursos però no ho faig. Aquesta situació o semblant apareix en la vida de tots en alguna ocasió.\nMentre reflexionava sobre això, Josepe Garcia, Coach, empresari, escriptor, conferenciant i, sobretot, una bellíssima persona em feia arribar les seves reflexions durant el seu 11 viatge pel camí de Sant Jaume. Les seves reflexions són extrapolables a moltes situacions habituals.\nEm comenta Josepe. “En aquesta ocasió el suggeriment de la meva amiga, mestra i mentora Joaquina Fernández, anava a viure una experiència que no havia tingut lloc mai en els meus” Camins “: honorar el silenci, però sistemàticament, no una estona; suposava no parlar amb la gent durant la jornada (el toc de queda era aixecat en arribar a l’alberg de torn). Es tractava d’anar amb mi mateix durant el dia mentre caminava, doncs si volia conversa ja em tenia a mi, i temes no anaven a faltar …. perquè crec que estar amb un mateix a soles no és gens fàcil, és més: el defugim quant podem. Quan estàs amb tu i passat un temps, ja no hi ha lloc per a enganys i trampes al solitari: estem mirant-nos en un mirall, i la major part de les vegades no ens agrada el que veurem, així que el defugim (per això la majoria de les persones rebutgen el realitzar experiències en soledat: simple por a trobar-se el que no volen trobar-se ja tenir a veure malgrat tot, a reflectir-davant d’una superfície que els retorna una imatge que no mola …. És més fàcil fugir i potser no haver de canviar respecte a un mateix que és una feina difícil, però que tornaria a donar sentit a la vida. ”\nI continua, “I com si fos un ancoratge, segons em vaig veure en marxa em vaig sentir bé. NO bé: MOLT BÉ. Estava allà, amb mi mateix, en un entorn màgic i disposat a ser un bon amic ja portar-me com cal, escoltar , comprendre i sobretot perdonar i acceptar a un tal Josepe García, un tipus amb ulleres que vivia sumit en molta confusió i dubtes … .. ”\n“És sorprenent com vivim segrestats pel soroll mental. I què és el soroll? Tot el diàleg intern que tenim des que ens llevem fins que anem a dormir i que ens porta al passat i al futur, allunyant-nos de l’únic que existeix: el moment present. Mira que anava alerta i sabent que seria una potent barrera al meu anhelada recerca de pau i claredat, però en el meu cas m’he adonat que aquest “enemic” és molt més poderós del que creia, i més després d’anys treballant …. N’hi havia prou amb que hi hagués una concatenació de circumstàncies determinades i el meu ànim no estigués pels núvols, perquè aquest convidat que es va quedar a viure a casa i que és el diàleg tòxic agafés els comandaments. ”\nPerquè si al cap i a la fi tingués sentit i es aprengués … Però la majoria de les vegades el que ens expliquem té només l’objectiu de justificar-nos, de convertir-nos en víctimes queixoses del que ens passa i en estigmatitzar altres oa certes circumstàncies duts a sovint d’una justa indignació.\nI això és només una potent, ben treballada i gairebé sense fissures cortina de fum per no mirar-nos a nosaltres mateixos i prendre consciència que el que veiem fora, des dels comportaments dels altres a expectatives defraudades o bé que el món no sigui com hauria de ser és senzillament un reflex del que portem dins. Realment no volem reconèixer que tot el que ens passa és una seqüència de lliçons que la vida ens ofereix per adonar-nos; són autèntiques mestres encobertes amb un missatge per a nosaltres. I el pitjor és que si no prenem bona nota, la lliçó torna a repetir-se fins que aprenguem (d’aquí que ens segueixin passant coses que ens “putean” amb continuïtat, ia més la majoria de les vegades són les mateixes). És com en el col·legi: fins que no aprovem l’assignatura, no passem al següent curs.\nI per solucionar això, quines estratègies vas fer servir? …..\nHo sabrem en el proper article del blog\nCómo Afrontar el “Síndrome Postvacacional” con Alegría September 13, 2016\nFeng Shui April 15, 2019


Proposem que l’alumnat dels instituts trie noms de dones per a substituir els carrers franquistes – Castelló en Moviment\nConsideren que la substitució de noms de carrer per l’aplicació de la Llei de la memòria ofereix l’oportunitat per visibilitzar el paper de les dones en la història de Castelló.\nEn el cas de Castelló encara queden carrers dedicats a polítics i militars de la dictadura feixista. En l’informe elaborat pel Grup per la Recerca de la memòria Històrica es mencionen, entre d’altres, el carrer de l’arquitecte Traver, carrer de Carlos Fabra Andrés, o la plaça Herrero Tejedor. Segons indica la regidora el seu grup polític pretén que “aquesta ordenança impulse un paper més actiu de l’ajuntament i revise d’ofici dels noms que encara queden per complir la Llei de la memòria històrica. És una bona oportunitat per desenvolupar un projecte com el de la Vall d’Uixó.”\nFinalment, des de la formació municipalista s’assenyala que “la retolació de les plaques volem que es faça en valencià, i que s’incorpore el llenguatge inclusiu en la redacció de l’ordenança”.


Torna una nova edició del Festival Internacional de Circ - Hotels Ultonia Girona\nGirona acull el festival Elefant d'Or del 24 al 28 de juny de 2021\nEl Festival Internacional de Circ Elefant d’Or torna novament a Girona del 24 al 28 de juny, amb diversos espectacles -Blau, Vermell i Or-. Per tercer any consecutiu, La Devesa acull un dels referents mundials del món en la seva disciplina, és l’únic festival internacional de circ a Catalunya i l’Estat, i un dels 5 més importants del món.\n”L'únic festival internacional de circ que se celebra a Catalunya i Espanya, i un dels cinc més importants del món\nUn èxit mundial aterra a Girona\nDesprés de l’èxit de les nou edicions anteriors de festival, amb més de 215.000 espectadors, aquest cop l’objectiu és el mateix: portar al primer pla les arts circenses en majúscules, amb artistes de tot el món. Elefant d’Or convida les 24 millors atraccions de la temporada europea, que competiran per aconseguir el reconeixement com el millor espectacle de circ europeu. El format es divideix en dues semifinals (espectacles Blau i Vermell) i la final (espectacle d’Or), on un reconegut jurat d’experts internacionals de circ nomenaran el millor dels millors artistes de la disciplina.\nLa 10a edició de Festival Internacional de Circ Elefant d’Or suposa un gran pol d’atracció per a professionals i programadors del circ de tot el món. Però també ho és per al públic aficionat, de totes les edats, nacionalitats i de totes les possibilitats econòmiques.\nBen aviat, podrem veure a 84 artistes de tot el món en 24 atraccions de totes les modalitats circenses: malabars, cintes aèries, equilibris, trapezis, monocicles, comicitat, acrobàcies, pal aeri, planxa coreana, llançament de tasses, barra russa, portor coreà i malambo. Companyies tan destacades en la disciplina a escala mundial com ara Royal Circus, Circ Hnos. Gasca, Great Moscow State Circus, Diamond Sakha Circus & Txernov Creation, Cia Rosgoscyrk, State Circus of Almati i altres artistes internacionals seran els encarregats de meravellar al públic de la Gran Carpa Camp de Mart o al pavelló de Fontajau.\nEntrada prèviaEl somni d'una nit d'estiu\nEntrada següentBombolla del millor bàsquet europeu a Girona


Notícies - Tres detencions en dos dies per robatoris amb força a domicilis de Sant Cugat\nTres detencions en dos dies per robatoris amb força a domicilis de Sant Cugat\nImatge d'arxiu d'agents de Mossos i de Policia Local / Foto: Localpres\nel 25/abril Anna González Societat PDF\nEls Mossos d'Esquadra han detingut en els darrers dies tres persones relacionades amb robatoris amb força a Sant Cugat. La primera detenció es va produir el cap de setmana passat quan agents dels Mossos d'Esquadra i de la Policia Local van interceptar un home que coincidia amb la descripció del presumpte lladre d'un robatori amb força a un habitatge de Valldoreix. Altres dues persones van ser detingudes dos dies més tard per un altre robatori amb força a un domicili del carrer d'Estapé. En tots els casos, els detinguts han passat a disposició judicial i s'ha decretat la llibertat amb càrrecs.\nEn el primer cas, la detenció respon a un avís per l'alarma en un domicili de l'avinguda de Jacint Verdaguer. Les càmeres de videovigilància de la casa mostraven un home dins l'habitatge mentre els propietaris estaven de vacances. Dotacions dels Mossos d'Esquadra i de la Policia Local s'hi van personar fins al lloc dels fets, on van observar la porta del jardí forçada i un vidre d’una finestra trencat. Tot i la descripció de les imatges, l'operatiu de recerca no va trobar ningú fins que un familiar de les víctimes, que havia vist les imatges, va trobar a la mateix zona un home que coincidia amb la descripció i va avisar els operatius policials. Pocs minuts després va ser interceptat i en l'escorcoll de la motxilla es va trobar un tornavís i unes alicates.\nLes altres dues detencions es van produir aquest dilluns per l'avís d'un veí del carrer d'Estapé que havia vist dos homes al pis de baix de casa seva i havien fugit pel jardí. El dos presumptes lladres, de 21 i 20 anys, van ser localitzats gràcies a la descripció de la víctima a l'estació de Volpelleres, on van ser escorcollats i se'ls va trobar un tornavís i uns guants de treball amagats sota la roba. També es va recuperar de les vies un altre tornavís i uns guants idèntics. A més, un dels detinguts també està investigat per usurpació d'estat civil, ja que s'identifica un document oficial xilè que no correspon amb la seva identitat real.


25M: Diada de l’Orgull Friki « La web felina\n25M: Diada de l’Orgull Friki\nTot els col·lectius tenen una diada, i els frikis no anàvem a ser menys. Efectivament, avui, dia 25 de Maig és la Diada de l'Orgull Friki. Des de la web oficial de la diada ens conviden a formar part d'aquesta celebració a nivell nacional, indicant-nos les diferents activitats programades en diverses ciutats de l'estat. A més, ens resumeixen en 10 punts els drets que tot friki té:\nAle, ja sabeu, aneu descorxant el cava!\nMés info en la web oficial: www.orgullofriki.com\nPublicat per FelinoAxivat en: Internet, Miscel·lània Deixa un comentari\nMaig 25th, 2006 - 20:10\nEl vídeo de la mare Teresa de Calcuta/Paris Hilton mola prou i la pàgina és genial, jo em sent identificat amb la majoria del manifest.\nMaig 25th, 2006 - 22:51\nProva de fer el concurs… jo no he encertat ni una!\nMaig 26th, 2006 - 12:50\nHe vist ara el concurs amb les respostes i jo tampoc tinc ni idea de cap, la majoria són sobre coses que no m’importen el més mínim. Cadascú és friki en el seu camp, a mi per exemple em van les monarquies xungues i rares, entre molts altres camps de frikisme.\nMaig 26th, 2006 - 13:02\nSempre han hagut classes…\n« Pasen y Vean El código aparinci »


4. RÈGIM ECONÒMIC I DEL PATRIMONI\nArticle 22.- La Tresoreria\nLes funcions de Tresoreria seran exercides per un funcionari de la Diputació o de XALOC designat pel president de la Diputació de Girona.\nSón funcions pròpies de la Tresoreria aquelles referides al maneig i la custodia de fons de la Xarxa Local de Municipis Gironins i a la direcció dels serveis de recaptació; així com qualsevol d'altres que li siguin atribuïdes o encarregades pel President de XALOC relacionades amb la gestió recaptatòria o de tresoreria que siguin necessàries per al correcte exercici de les competències delegades en matèria d'ingressos de dret públic, de conformitat amb allò que s'estableix a la normativa vigent.\nArticle 23.- Disposició de fons\nLes persones que ocupin els càrrecs de Gerència, Intervenció i Tresoreria disposaran conjuntament dels fons de la Xarxa.\nArticle 24.- Règim pressupostari i comptable\nXALOC queda sotmesa a les normes que s'estableixen a la legislació vigent en matèria d'hisendes locals sobre pressupost, despesa pública i comptabilitat pública.\nXALOC disposarà d'un pressupost propi que s'elaborarà anualment, que contindrà l'estat d'ingressos i de despeses, amb l'estructura que determinin les disposicions vigents i que s'integrarà en el general de la Diputació.\nArticle 25.- Execució del pressupost, fiscalització, comptabilitat\nL'execució del pressupost s'efectuarà de conformitat amb les Bases d'Execució del Pressupost General de la Diputació de Girona.\nLa fiscalització correspondrà a l'òrgan interventor de conformitat amb el que disposi la legislació vigent.\nArticle 26.- Recursos econòmics de l'organisme autònom\nPer al compliment de les seves finalitats, l'organisme comptarà amb els recursos econòmics següents:\nLes taxes, els preus públics i els altres ingressos que es puguin obtenir per la prestació de serveis de l'organisme\nEls productes del seu patrimoni i altres de dret privat\nLes subvencions i aportacions de les entitats i organismes de caràcter oficial o particular a les finalitats de XALOC\nEls llegats o donacions a l'organisme que hagin estat acceptades pel Consell Rector\nLes aportacions de la Diputació amb càrrec als pressupostos de la Corporació\nEls productes de les operacions de crèdit\nTots els altres que puguin ser-li atribuïts de conformitat amb la normativa legal aplicable


Presentació El Despatx Àrees i Serveis Equip Contacte\nDes de l’any 1975, Ramon Llorente compagina els estudis de Dret a la Universitat de Barcelona amb el treball a un despatx laboralista, obert a la població de Martorell, al Baix Llobregat, amb col·laboració de persones compromeses amb el moviment obrer.\nL’any 1977, finalitzats els estudis de Dret, s’incorpora al despatx laboralista liderat per l’advocat Igansi de Gispert, al passeig de Sant Joan de Barcelona. A partir de l’any 1978, compagina el treball d’advocat entre Barcelona i Girona, treballant a diferents locals de sindicats.\nEl juny de 1978 obre despatx a la població gironina de Sant Feliu de Guíxols, inicialment al carrer Eras 57, després a Ronda Arquitecte Guitart i a l’any 1997 s’estableix definitivament al despatx actual a la rambla arquitecte Joan Bordàs, 32.\nA partir de l’any 1980 s’estableix definitivament a Girona, compartint despatx primer al carrer Balmes, després al carrer Nou i finalment, a l’any 1995, com a únic titular a l'actual despatx de la plaça de la Diputació, moment en que s’adopta la denominació actual de Bufet Ramon Llorente.\nL’objectiu principal del bufet Ramon Llorente és i ha estat la defensa dels drets de les persones, especialment dels treballadors, procurant en tot moment aconsellar adequadament per evitar conflictes i problemes o plets innecessaris, en qualsevol àmbit. És destacable el seu compromís social i l’assessorament a molts comitès d’empresa.\nEn tot aquest temps diverses persones i professionals han col·laborat amb el bufet.\nDes de l’any 1996, Bufet Ramon Llorente té un acord de col·laboració amb El Col·lectiu Ronda de Barcelona.


CatalunyaPolíticaZPortada IzquierdaZResto 12 mayo, 2017 CatDialeg.cat 0\nInici » Historic » Anna Gabriel s’equivoca afirmant que el 80% de «l’upper Diagonal» vota al PP i Ciutadans\nEn una entrevista a la diputada de la CUP Anna Gabriel, realitzada al programa del diari Público «No te metas en política», va declarar que «el 80% de «l’upper Diagonal» voten al PP i Ciutadans i són antiprocés en estat pur». Aquesta dada poc té a veure amb els resultats de les darreres eleccions municipals, generals i autonòmiques. Respecte als membres del Partit Popular es referia a ells com «gent que t’insulta, que et denuncia, que deté companys… quin fair play i quines merdes (sic) he de tenir jo amb aquests? (…). Que ens ridiculitzin a nosaltres ens és igual, però que ridiculitzin a Veneçuela, Cuba i gent que estimem un munt, amb la qual cosa jo crec que l’actitud com a mínim ha de ser «no em miris»».\nLa diputada de la CUP va competir amb il·lusió per veure «qui s’asseu al seient on s’asseia Chaves». Va elogiar a la tripulació de l’avió presidencial de Veneçuela, ja que «eren militars bolivarians, molt amables» i que «els seients eren molt còmodes, de pell».\nMapa del resultat de les eleccions municipals del 2015 a Barcelona. La zona alta de la ciutat, anomenada col·loquialment com a «upper Diagonal» va guanyar amb força diferència Convergència i Unió. Font: El Periódico\nAnna Gabriel6 Barcelona137 Catalunya538 Ciutadans40 CUP112 política18 PP63


Actuació modesta a les Festes del Mar - CASTELLERS DE CASTELLDEFELS\nActuació modesta a les Festes del Mar\nAhir diumenge 19 de juliol per la tarda, els Grocs, acompanyats dels Castellers de Gavà, vam participar a les Festes del Mar de la nostra població amb una actuació castellera a la Plaça de les Palmeres.\nLa jornada va començar amb un dinar de germanor amb els nostres companys de Gavà, en què vam poder gaudir d’una paella que estava per llepar-se’n els dits. Des d’aquí donem les gràcies als cuiners, que van suar la cansalada de valent, en un dia especialment calorós.\nA les set de la tarda ja érem a la platja. La brisa marina no bufava prou fort per abaixar les altes temperatures i el moment d’enfaixar-se va ser una autèntica tortura. La calor, però, no ens va aturar i, tot i la gran suada, vam aconseguir descarregar amb solvència el pilar de 4 d’inici, el 3 de 6, el 4 de 6 i, en última ronda, el 3 de 6 amb l’agulla, a més del pilar de 4 de comiat. També vam alçar un 4 de 6 de germanor amb els Castellers de Gavà, però va quedar en intent desmuntat per indecisió de la canalla.\nVa ser una actuació molt modesta, amb castells de 6 bàsics, que ens serveix, però, com a rodatge previ a la propera cita, que serà diumenge que ve a Begues, on actuarem – amb motiu de la seva Festa Major – al costat dels Encantats de Begues, els Castellers de Barcelona i la Colla Joves Xiquets de Valls. Una actuació important, doncs, dins d’una diada d’alt nivell, en què probablement es veuran castells de 9 i en què nosaltres, els Grocs, esperem descarregar el primer castell de 7 de la temporada.\nAniversari, de mica en mica De mica en mica Ahir el Grocs vam celebrar el 33è aniversari de l’Agrupació de Cultura […]\nTres castells per Molins Punt d’inflexió? Diumenge passat, els Grocs teníem actuació al barri del Canal de Molins […]\nBy admin|2015-08-29T03:37:35+02:00juliol 20th, 2015|Actuacions|


March 12th, 2007 - Koordinadora d'Osona kontra la tortura i l'explotació laboral — LiveJournal\n3/12/07 08:51 am :: Comunicat de Maulets d’Osona davant la detenció i agressió d’un militant\n3/12/07 08:51 am\nComunicat de Maulets d’Osona davant la detenció i agressió d’un militant\nComunicat de Maulets d’Osona davant la detenció i agressió d’un militant per part de la policia municipal de Vic\nLa nit del dijous 8 de març un membre de l’assemblea de Maulets d’Osona va ser detingut i agredit per la guàrdia urbana de Vic sense cap motiu.\nEl membre de Maulets circulava amb cotxe per la plaça de l’ambulatori quan es va aturar davant un control de la guàrdia urbana. Mentre s’aturava un agent va colpejar el vidre davanter del cotxe amb la senyal lluminosa. El jove va baixar del cotxe i va recriminar l’actitud del municipal, va demanar-li el numero de placa i aquest es va negar a dir-li. Quan el jove es disposava a veure d’una ampolla d’aigua el van agredir colpejant-li l’ampolla, acte seguit quan el jove es disposar a recollir l’ampolla, es va repetir l’escena anterior. Davant la sorpresa del jove, 7 agents van agredir el jove i van procedir a la seva detenció.\nUn cop a la comissaria les agressions físiques i amenaces van continuar fins al punt que el jove va patir un atac d’ansietat, i va haver de ser traslladat en ambulància a l’Hospital General de Vic.\nLes agressions, amenaces i detenció del membre de Maulets responen únicament a motius politics, ja que en cap moment es va negar a realitzar la prova d’alcoholèmia, no va cometre cap delicte ni infracció de transit.\nL’ajuntament, mitjançant la Policia Municipal, intenta atemorir i criminalitzar l’assemblea de Maulets d’Osona coincidint amb la campanya contra l’especulació urbanística que estem portant a terme i a dos dies de la creació de la Plataforma Salvem les Adoberies. Aquest succés, tot i que és el més greu, no és la única acció que han dut a terme contra l’assemblea des de l’inici de la campanya Salvem les Adoberies! ja que uns dies després de fer-la publica, dos militants de Maulets d’Osona van rebre dues multes per penjar pancartes (cal recordar que fa tres setmanes que CiU té una pancarta penjada a l’estació de trens).\nAquestes actuacions lluny d’aconseguir atemorir el jovent organitzat d’Osona, ens referma amb el nostre compromís per la defensa del territori.\nAssemblea de Maulets d’Osona.


Alguns dels nostres reptes pel Beach Olympic Games:\nUs presentem un original futbolí humà. Cada jugador té un arnés que li limita el moviment. Els participants volen aconseguir xutar la pilota... Sembla fàcil? Comprova-ho!\nRetem als equips a un relleu molt especial en el mar. Dos membres de cada equip han de remar pujats damunt de dues càmeres pneumàtiques de camió lligades entre sí. Han d'arribar a una boya i tornar a la platja. Tres parelles per equip es relleven en aquesta carrera. Un esforç que la resta de membres animaran des de la sorra.\nRelleu de Paddeling\nDos equips s'enfronten directament. Tots els membres han de rellevar-se com a tripulants de la taula de paddle sup. L'objectiu és ser el més ràpit en arribar a la boya i tornar a la platja. Podem oferir l'activitat en la seva versió més senzilla, amb els participants de genolls damunt la taula de paddle sup. Remar de peu està només a l'abast dels que ja en sapiguen.\nJuguem a enfonsar la flota? Cada equip disposa d'una zona defensiva on col·locar les seves naus (membres de l'equip dispersats i quiets). L'equip contrari ha de trobar-los i eliminar-los d'un en un fent de torpede (tots els membres de l'equip amb els ulls tapats i units per les mans a les espatlles del de davant). Els capitans han de fer que el torpede toqui les naus enemigues. Atenció! Està prohibit parlar.\nLlançament de Ferradures\nProva perfecte per la platja. L'art d'encistellar la ferredura en una estaca. Aquesta dinàmica ens permet tenir un exigent repte on cada equip haurà de delegar en els seus membres més hàbils... que hauran de fer cistella un mínim de dues vegades com a mínim!\nRelleus a la Sorra\nOrganitzem diversos relleus a la platja. Relleu de sacs, relleu de l'ou en una cullera, relleu de la safata amb un got d'aigua (prohibit vessar-la)...\nSempre amb dos equips enfrontant-se directament.


Uns 400 santfruitosencs i santfruitosenques participen a la Via Lliure - Ona Bages\nInici OB - Notícies Uns 400 santfruitosencs i santfruitosenques participen a la Via Lliure\nSant Fruitós a la Via Lliure, 11 de setembre del 2015. Tram 33.\n2 milions de persones segons l’assemblea i 1 milió 400 mil persones segons la policia local, van sortir als carrers de Barcelona per defensar la independència de Catalunya.\nA Sant Fruitós, 7 autobusos plens de gent van baixar cap el tram 33 de la Meridiana a la 1 del migdia i van tornar, amb més o menys puntualitat, entre les 9 i les 11 de la nit.\nEls autobusos comptaven amb un coordinador perquè tot anés bé. Al llarg del trajecte cada coordinador donava instruccions perquè tothom sabés quan haurien d’alçar el punter, en aquest cas de color vermell. Ràdio Sant Fruitós va baixar a Barcelona amb l’autobús número 7.\nLa manifestació va durar unes 3 hores. Al tram 33 es podia seguir l’esdeveniment des d’uns altaveus que retransmetien Catalunya ràdio en directe. Mònica Terribas anava informant de què passava mentre la gent estava cada cop més i més emocionada per alçar el punter vermell, signe de solidaritat.\nEls trams veïns estaven plens de gent del Bages i de l’Anoia. Les tres hores van passar de forma lleugera entre retrobaments amistosos, actuacions castelleres i xarangues.\nA les 17.14h l’onada de punters va començar i amb molta il·lusió tota la gent del tram 33 va girar el punter de color vermell apuntant al mar. L’acte va acabar amb el cant dels segadors i càntics d’independència.\nEl primer autobús a tornar cap a Sant Fruitós va ser el número 4, que va ser molt puntual. La resta d’autobusos però van tornar 2 o 3 hores més tard. L’últim autobús va arribar passades les 11 de la nit. Tots els autobusos contractats per la Via Lliure van aparcar al Fòrum de Barcelona i la quantitat d’autobusos, el trànsit i la gent va fer complicar l’arribada al poble.\nA l’àudio podreu escoltar a Estrella Morales, Jordi Verneda, Ariadna Aguilera, Mariona Rafart, Edgar Torroella, Núria Corral, Mariona Serres, Elisenda Torrescana i Rosa Maria Collados.\nA l’autobús número 7 també hi havia Marisol Serrano, membre de Súmate Bages i David Torreblanca, d’ERC a Sant Fruitós. David Ferré, era el coordinador de l’autobús i Maica Divins, organitzadora dels autobusos que marxaven a Sant Fruitós, de l’ANC Sant Fruitós. També els podreu escoltar a l’àudio de sota.\nSi seguiu l’enllaç podreu veure més fotografies del tram 33.


El comitè del SAAS ‘celebra’ la detecció de les irregularitats amb l’ex-sotsdirectora assistencial - Altaveu el diari digital d'Andorra\nEl comitè del SAAS ‘celebra’ la detecció de les irregularitats amb l’ex-sotsdirectora assistencial\nEls representants del personal van exigir explicacions de la situació de Carme Curcó durant la primera onada de la pandèmia “sense obtenir una resposta clara” i “després es va produir l’acomiadament sense que se’ns facilités cap més informació”\n23/03/2022 (16:19 CET)\nLa funció del Tribunal de Comptes és fiscalitzar des del punt de vista financer i comptable els organismes públics o que reben transferències públiques del Principat. En aquest marc s’ha detectat, entre altres, una indemnització inadequada a l’antiga sotsdirectora assistencial del Servei Andorrà d’Atenció Sanitària (SAAS), que va ser acomiadada de manera no causal. “Ens sembla correcte” que l’ens fiscalitzador hagi fet la seva feina i hagi detectat l’anomalia, afirma el comitè d’empresa del SAAS.\nL’òrgan de representació del personal sanitari públic no entra a valorar com es van fer les coses. Però sí que celebra que el Tribunal de Comptes hagi “analitzat la situació” i hagi detectat que la compensació percebuda per Carme Curcó, en la situació com es va procedir a acomiadar-la i com se la va indemnitzar, no sigui correcta. “Aquesta és la funció del tribunal i ens sembla correcte que així sigui”, esmenten les fonts del comitè d’empresa consultades.\nI sí que van un punt més enllà en una qüestió concreta. “El comitè d’empresa va demanar informació sobre la situació creada durant la primera onada de la pandèmia en relació amb la substitució inicialment temporal de la senyora Curcó per la senyora (Laura) Bernada, sense obtenir una resposta clara i, posteriorment, es va produir l’acomiadament sense que el comitè d’empresa n’obtingués cap més informació al respecte.” Aquella substitució, en certa manera, va ser l’origen de tot plegat. I els representants del personal ja es van olorar quelcom que sense entrar a valorar del tot, prou bé que insinuen.\nIndemnització indeguda de 128.000 euros a la sotsdirectora assistencial del SAAS\nI és que Curcó va passar del SAAS, on hi havia un alt risc de contagi, al ministeri de Salut, on el perill era relativament menor durant la primera onada del coronavirus. Alhora, tampoc no era de la confiança de la direcció assistencial hospitalària. En fi, que la fins llavors sotsdirectora assistencial del SAAS passa al ministeri a fer tasques logístiques en relació amb la Covid, el que seria l’origen de l’Oficina Covid per a la qual Curcó acabaria fent feines d’organització.\nFinalment és acomiadada (a final del 2020 amb efectes durant el primer mes del 2021, encara que la situació es va allargar una mica més) pel SAAS rebent 128.000 euros de compensació per la liquidació no causal. I surt per una porta i n’entra per una altra. Perquè via empresa de treball temporal va tornar a tenir una ocupació a l’Oficina Covid, situació que no s’ha acabat d’entendre mai (o potser sí) i és la que posa en alerta el Tribunal de Comptes en el seu informe de fiscalització del SAAS.


(ref. 18544) De 3 a 6 anys\nFormat pocket, ideal per portar-lo on vulguis. Més de 200 preguntes amb resposta múltiple. Temes educatius brsics: formes, colors, nombres, lngica, associacions ... Estimulant l´aprenentatge amb els personatges preferits dels nens i nenes. © Disney\n(ref. 18543) De 3 a 6 anys\nFormat pocket, ideal per portar-lo on vulguis. Més de 200 preguntes amb resposta múltiple. Temes educatius bŕ,sics: formes, colors, nombres, lngica, associacions ... Estimulant l´aprenentatge amb els personatges preferits dels nens i nenes. © Disney\n(ref. 17705) De 7 a 12 anys\nL´autèntic joc de preguntes i respostes, amb els temes més interessants.\n(ref. 17704) De 7 a 12 anys\n(ref. 17580) De 3 a 7 anys\nFormat pocket, ideal per portar-lo on vulguis. Més de 200 preguntes amb resposta múltiple. Temes educatius brsics: formes, colors, nombres, lngica, associacions ... Estimulant l´aprenentatge amb els personatges preferits dels nens i nenes.\n(ref. 17437) De 4 a 7 anys\n(ref. 17206) De 7 a 12 anys\n(ref. 17205) De 7 a 12 anys\n(ref. 17204) De 7 a 12 anys\n(ref. 17203) De 5 a 8 anys\n(ref. 17202) De 4 a 7 anys\n(ref. 17201) De 4 a 7 anys\nL’original i autèntic joc de preguntes i respostes. Una rmplia col·lecció, per a totes les edats, amb els temes més interessants. Les respostes varien de posició a cada lrmina, per tal que el nen utilitzi els seus coneixements i no la rutina. Per aprendre tant si jugues sol com en companyia dels pares i dels amics.\n(ref. 16230) De 3 a 5 anys\nFormat pocket, ideal per portar-lo on vulguis. Més de 200 preguntes amb resposta múltiple. Temes educatius brsics: formes, colors, nombres, lògica, associacions ... Estimulant l´aprenentatge amb els personatges preferits dels nens i nenes.


Correspondre amb gratitud (a un benefici, un servei o un favor rebut). Li agraïm el favor que ens ha fet. Agrair a algú una visita, una carta, una invitació, un present. Els agrairé que m'ho trametin tot seguit. [...]\n2. Nova gramàtica / 'És d'agrair' o 'Cal agrair'? / 'Ésser de' + infinitiu\nv tr agradecer. [...]\nreconèixer un favor, agrair-lo i eventualment recompensar-lo. estimar(una cosa a algú). Us estimo molt el que heu fet per mi. estar obligat(a algú per alguna cosa). Li estic molt obligat per l'ajut que em va prestar. saber grato sentir grat(a algú d'una cosa) besar la mà(a algú) (fig.). És una [...]\nNo agrair, mancar a l'agraïment degut a algú (per un benefici, un servei o un favor rebut). [...]\nusada per a agrair una propina. [...]\nno és pas cert. Que te l'ha fet per ventura, aquest favor? Doncs no li has d'agrair res. Felicitat [...]\n(d'una població). Efectuar l'estima (de la posició de la nau). Tenir bona opinió del que val (algú, alguna cosa). Tothom estimava la intel·ligència i el tarannà dialogant del pare. Agrair estimar-se més Preferir Què t'estimes més: venir amb mi o anar amb ell? Un jutge, un tribunal [...]\n10. 'Us preguem confirmeu' o 'Us preguem que confirmeu'? / La conjunció 'que' en oracions subordinades declaratives


Col·laboració amb Empire Bakery i Vinas: projectes reals i futurs als Estats Units - Maquinaria Viñas\nEmpire Bakery ens ha escollit, com a proveïdors, per a un gran projecte de producció premium de pizza i fleca de primera qualitat a la costa est. Creiem que serà una operació que obrirà moltes oportiunitats als Estats Units. Serà una instal·lació molt especial amb el nostre recent mòdul desenvolupat, el Napolitanaform, juntament amb l’amplada Slimline de 1000 mm per a les bases de pizza napolitanes i el nostre Plaff-Plaff H2O per a la producció de pa artesà.\nEmpire va decidir oferir el nostre equipament en un entorn on érem totalment desconeguts i no podríem estar més agraïts per aquesta oportunitat. Tot i que tenim moltes instal·lacions diferents als Estats Units, encara hi ha moltes àrees on la qualitat de les nostres línies de producció encara està per descobrir. Una cosa tenim clara: un cop ens coneixen, totes les altres opcions queden enrere i la nostra relació amb Empire ens ajudarà a arribar a un públic que fins ara no podíem accedir.\nLa relació amb Empire es remunta a més de vint anys enrere. Les empreses comparteixen la filosofia d’establir relacions sòlides a llarg termini amb els seus clients i han aconseguit una molt bona comprensió durant el desenvolupament dels nostres projectes de Pizza i Pa. L’experiència ha estat mútuament beneficiosa i estem treballant junts per vendre més línies de pastisseria i fleca Viñas arreu dels estats.\nEl nostre projecte estarà disponible per visitar-lo ben aviat, per a tots els que viviu als Estats Units. Per la resta, podreu veure molts vídeos de la instal·lació i veure el nostre Slimline o Plaff-Plaff H2O en funcionament.\nAquesta és una de les moltes col·laboracions estratègiques que estem arrancant a tot el món per tal de fer els equips de Maquinaria Viñas més accessibles a tots els nostres clients.


RedGlobe Notícies - 1 de Maig: 'Salut, treball i justícia social. La prioritat és la vida'\nExpressem el respecte i l’agraïment a les persones que treballen en el sistema sanitari, a les residències de persones grans i dependents, en l’atenció domiciliària i els serveis socials, a correus i serveis de paqueteria, en els serveis funeraris, en els comerços d’alimentació, en la producció agroalimentària, en el transport de mercaderies i en el transport públic, en seguretat, en els subministraments d’aigua i energia, en la neteja, en l’educació, en els serveis bancaris, en la investigació científica, en la garantia dels drets de les persones. Aquestes feines imprescindibles els fan persones imprescindibles, però el sistema no ha sabut assegurar materials i sistemes suficients de protecció de la seva seguretat i salut, i aquesta esdevé la primera denúncia i la primera reivindicació en aquests moments. Cal que les autoritats públiques esmercin tots els seus esforços en la protecció de qui treballa perquè qui treballa ens protegeix a tota la resta. Reivindiquem el reconeixement que mereixen aquests treballs essencials, en molts casos molt feminitzats i precaritzats, però en termes de salari i de condicions laborals, i no de forma temporal sinó com a estratègia de futur.\nAquesta crisi sanitària ha posat en evidència el valor dels serveis públics, que han assumit les responsabilitats malgrat estar infradotats com a conseqüència de polítiques de privatització i de retallades pressupostàries. Ha quedat palès que les estructures de base pública, comunitària i solidària són les que donen la resposta més universal i eficient davant les situacions difícils.\nLa urgència de salvar vides i protegir la salut de les persones ens ha fet paralitzar una part importantíssima del treball, gairebé tota l’hostaleria, part del comerç, dels serveis i ha restringit la mobilitat global. El treball crea riquesa. La crisi econòmica, laboral i social que s’està començant a viure és d’una profunditat enorme. A Catalunya, en aquests moments, 250.000 persones estan en situació d’ incapacitat temporal, la major part vinculada a la COVID-19; prop de 700.000 persones estan afectades per un ERTO, 550.000 estan a l’atur. En total, la meitat de la població assalariada està fora del mercat de treball, i la meitat del treball autònom ha cessat l’activitat.\nAbans de la irrupció de la pandèmia, la desigualtat ja feria la nostra societat. Una quarta part de la població ja estava per sota del llindar de la pobresa fins i tot tenint una feina, l’atur de llarga durada creixia i en canvi les prestacions es reduïen. Ja hi havia més de 300.000 persones a Catalunya fora de l’economia formal. En canvi, creixia el PIB i creixia el benefici empresarial. Aquest capital, de manera general, no s’ha invertit en la millora de les empreses i encara menys en la millora del model econòmic que permet l’acumulació de capital en poques mans mentre estén pobresa i precarietat en el món del treball i contamina i degrada el medi ambient.\nLes retallades efectuades en els darrers deu anys tenen molt a veure amb els nivells d’afectació de la pandèmia a Catalunya. Els sindicats vam denunciar la greu afectació a les condicions laborals de les empleades i empleats públics, i la repercussió en el benestar de tota la ciutadania catalana.\nFont: CCOO Catalunya


Residenz Bleichröder Seebad Heringsdorf Alemanya - Ofertes d'hotels amb els MILLORS DESCOMPTES EN LÍNIA\nHabitació Individual amb Banyera - Bany\nDelbruckstrasse 14, Seebad Heringsdorf, Seebad Heringsdorf, Alemanya, 17424 - Veure al mapa\nMés informació sobre Residenz Bleichröder\nSi el que està buscant és per un hotel ben situat a Seebad Heringsdorf, no busqui més enllà de Residenz Bleichröder. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Residenz Bleichröder, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha transport hotel/aeroport, conserge, àrea de fumadors, àrea de TV/saló compartit.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com sauna, piscina coberta, parc infantil, ping pong, jardí. Amb una localització ideal i amb comoditats imbatibles, Residenz Bleichröder no troba competidors en cap categoria.\nGuests arriving after 17:00 will need to contact the hotel in advance to ensure check-in using the contact details on the booking confirmation. Guests are asked to contact the hotel directly after booking to reserve a parking space.\nTots els tipus de viatgers (347)